**ОТЧЕТ   
 за дейността на НЧ „Наука 1927“  
 с. Брестовец за 2020 г.**

НЧ „Наука 1927“ с. Брестовец е основано на 16.03.1927г.   
Жителите на селото са около 1000 души. Регистрираните членове   
на читалището са 83 души. Събраният членски внос е 116 лв.  
Библиотеката разполага с 7265 тома литература, като набавени са 42 тома. Записаните читатели за годината са 52. Заетите библиотечни материали са 568,  
 а общите посещенията за 2020г. са 1356 , като от тях 978 са за компютърният клуб.   
През 2020 г. поради противоепидемичните мерки срещу Covid-19 не се проведе отчетно събрание, а проведените заседания на Настоятелството са 3.  
Отпуснатата субсидия е 18270 лв. за /1,5 щ. бр. до юни и след това 2 щ.бр/, от които са ни преведени 14790лв., заради съдебното дело и спирането на субсидията.  
Библиотеката работи по проект „Глобални библиотеки – България“ и разполага с 4 компютърни системи, многофункционално устройство и мултимедия. Прожектираме на мултимедийното устройство различни презентации. Във фоайето на читалището има фото -изложба със снимкови материали. Имаме битова музейна стая обзаведена с автентични предмети.  
Много от мероприятията провеждаме съвместно с Кметството и Детска градина „Лилия“ в селото. Работим с малцинствени групи, деца, възрастни хора и хора с увреждания. Помагаме на малцинствените групи и възрастните хора при работата с компютър.  
**Материална база:**  
Масивна двуетажна сграда с площ 383кв.м. С помещения в нея: библиотека, компютърен клуб, канцелария, голям салон с балкон, малък салон, битова музейна стая и малко складово помещение.  
  
**Постоянно действащи колективи на НЧ „Наука 1927“:  
– Група за народни песни „Брестовчанка“   
– Детска фолклорна група „Брестовчанчета“  
– Група за автентичен фолклор   
– Група за художествено слово   
– Клуб „ Родознание”**  
 **КУЛТУРЕН КАЛЕНДАР ЗА 2020 г. НА   
 НЧ „НАУКА 1927” с.БРЕСТОВЕЦ– 06.01.2020г. – 172г. от рождението на Христо Ботев-** поднасяне на цветя на паметника. **–** **„Бабинден”** – празникът беше организиран в читалището. Майката на най-малкото бебе в селото изми ритуално ръцете на бабата- акушерка. Бяха раздадени грамоти за баба на годината, най-млада баба и т.н.  
– **„На раздумка в библиотеката“** - от януари до началото на пандемията всеки четвъртък в библиотеката се провеждаха литературни четения   
– **19.02.2019г. – 147г. от обесването на Васил Левски-** кът на Дякона и мултимедийна презентация „Поклон, Апостоле!“  
–– **Баба Марта**- С Баба Марта посетихме децата от ДГ „Лилия”, а те ни поздравиха с песни и стихчета.   
– **Ден на самодееца** – поздрав към самодейците на читалището.  
– **3 март- Освобождението на България** – венци и цветя бяха поднесени на паметниците край с. Брестовец съвместно с Кметството и ДГ „Лилия”. Рецитал на деца от групата за художествено слово.  
С настъпване на пандемията от COVID -19 и обявяването на пълна карантина, ние преориентирахме своята дейност във виртуална в профила на читалището в социалните мрежи.   
  
**АПРИЛ**Публикувани материали за:– Международния ден на детската книга  
– Лазаровден  
– Цветница  
– за Ботаническата градина в Балчик  
– Страстната седмица- Великден по света, Легендата на великденския заек, Велики четвъртък, боядисване на яйца с естествени багрила и др.  
– Ден на Земята   
– Международен ден на книгата и авторското право  
– Клуб „Родознание“ - история на с.Брестовец и за народните носии от с.Брестовец  
– обичаят „Покриване на нова къща“ на групата за автентичен фолклор.  
**МАЙ**– Ден на библиотекаря  
– 24 май -Ден на славянската писменост и култура  
**ЮНИ**– Поднесохме цветя и венци на паметника на Христо Ботев / без официална организация и рецитал/  
– Традициите на Еньовден   
**ЮЛИ**  
– ден на шоколада  
– 170г. от рождението на Иван Вазов  
– Никола Вапцаров- годишнина от разстрела   
– годишнина от смъртта на Райна Княгиня  
**АВГУСТ**Клуб „Родознание“ започна рубриката "Известни личности с корени от с.Брестовец" публикувани материали :  
– Иван и Тодор Вацови- дарители на къща- музей "Цар Освободител Александър II"   
– Майор Георги Кочев - виден деец на БЗНС   
– Васил Топалски - виден плевенски антифашист  
– Асен Селимски -по случай 90 годишният юбилей на оперния певец  
– Георги Фотев – опълченец участвал в боевете на връх Шипка  
– 132г. от рождението на Дора Габе  
**СЕПТЕМВРИ**– материал послучай юбилея на Васил Найденов  
– Съединението на България  
– рожден ден на Йорданка Христова  
– рубриката "Известни личности с корени от с.Брестовец" – рожден ден на актрисата Мария Статулова   
– 122г. от рождението на Христо Смирненски  
– 75 г. от рождението на Катя Паскалева   
– **участие в онлайн конкурс за народна носия „Букет от народности“** - Детска фолклорна група и женска певческа група към НЧ „Наука 1927“ с.Брестовец  
– **участие в XVIII -ти национален събор за автентичен фолклор „От извора“ с.Труд – 2020г – онлайн формат** – дипломи за отлично представяне на ДФГ „Брестовчанчета“ ЖПГ „Брестовчанка“  
- 112г Независимост на България – поднасяне на цветя на войнишкия паметник в с.Брестовец

– **участие в поетичен конкурс „Доброглед 2020г“** на читалището в Димово  
**ОКТОМВРИ**– публикувани материали за: де на музиката, възрастните хора, кафето  
– през 2020г. служители и самодейци на читалището участвахме в четенията по проекта „Утринна приказка“ на ДГ „Лилия“ с.Брестовец  
– **Първи читалищен футболен турнир 2020г.** - Организиран от читалищата на с.Бохот, с.Тученица, с.Тодорово и с.Брестовец. Проведен в с.Тученица. Футболният отбор на с.Брестовец спечели II място при 10-14 годишните. Бяха раздадени медали, купи и грамоти.  
– през месец октомври се извърши освежително боядисване в читалището и беше подменено осветлението с енерго- спестяващо.  
– 31г от смъртта на Георги Парцалев  
**НОЕМВРИ**– Ден на народните будители – мултимедийна презентация в ДГ „Лилия“   
– Клуб „Родознание“ - събор на с.Брестовец – история и традиции   
– 140г. от рождението на Йордан Йовков   
– рубриката "Известни личности с корени от с.Брестовец" – юбилей на Ваня Динова- Липке - поет- философ, психоаналитик и преводач от френски език.  
– **участие в онлайн конкурс „Празник на кратуната“** организиран от НЧ „Христо Ботев 1894“ с.Гостилица на ДФГ „Брестовчанчета“ и ЖПГ „Брестовчанка“. Спечелено отличие на ЖПГ „Брестовчанка“ в раздел „Песенно народно творчество“ II възрастова група.  
– ден на християнското семейство в ДГ „Лилия“  
– конкурс „Българските фолклорни мотиви 2“ -участие с 5 снимки на автентични носии от с.Брестовец  
ДЕКЕМВРИ  
– Фолклорен фестивал „Който се смее, не старее“ на НЧ „Искра“ - Паламарца онлайн издание – участие на ДФГ „Брестовчанчета“, ЖПГ „Брестовчанка“ и група за автентичен фолклор.  
Спечелени награди: ДФГ „Брестовчанчета“ - сребърен медал, ЖПГ „Брестовчанка“ -почетна грамота и група за автентичен фолклор с обичая „Сирни Заговезни“ - сребърен медал.  
– организирахме виртуална изложба „Коледа“ за коледна украса и елхи  
– публикации за – рождени дни на известни личности, за международния ден на хората с увреждания, 111г. от рождението на Никола Вапцаров и др.  
– участие на Николай Миков в онлайн фестивала "От Игнажден до Коледа-традиции и съвременност" – спечелен златен медал и почетен диплом в раздел „Наследници на традициите“  
– участие в коледният конкурс "Различна Коледа“ на НЧ „Климент Браницки 1900“ гр. Славяново с коледни картички и украса на елха. Спечелено първо място в категория „Коледни традиции – украса на коледна елха“  
– участие в съпътстващ кулинарен конкурс „С аромат на вкусно сготвено, на фолклор и изкуство“ към фестивала „Който се смее, не старее“ на НЧ „Искра“ Паламарца – двама участника с коледни рецепти за ястия.  
2020г. беше трудна за всички ни, но ние се стараехме макар и виртуално да представяме своята дейност. Липсата на репетиции и мероприятия присъствено не ни сломи и все пак успяхме да изпълним своята мисия на духовен, културен и обществен център.

**УСТАВ   
на Народно читалище „Наука 1927” с.Брестовец**  
  
  
I. ОБЩИ ПОЛОЖЕНИЯ. ЦЕЛ И ЗАДАЧИ  
  
 Чл.1. Народно читалище „Наука 1927“ е самоуправляваща се, неполитическа организация, която изпълнява и държавни културно- просветни задачи. То работи на принципа на хуманизма, демократизма и гласността.  
Чл.2. Читалището е юридическо лице с нестопанска цел за обществено полезна дейност, регистрирано съгласно разпоредбите на Закона за юридически лица с нестопанска цел /ЗЮЛНЦ/ и Закона за читалищата.  
Чл.3. Целта на Народно читалище „Наука 1927“ е да разпространява духовни ценности, да подпомага развитието на творческите способности и да отговаря на културно- просветните интереси не само на своите членове, а и на всички желаещи това граждани. Работи за запазване на обичайте и традициите на българския народ, възпитаване и утвърждаване на националното самосъзнание, осигуряване на достъп до информация, създав а условия за общуване и възпитание в дух на родолюбие, като за целта:  
3.1. Поддържа общодостъпна библиотека, читалня, както и създаване и поддържане на електронни и информационни мрежи.  
3.2. Развива и обогатява социалната и образователна дейност.  
3.3. Създава и поддържа художествени колективи, школи, клубове и други формации, концертни чествания и младежки дейности.  
3.4. Събиране и разпространяване знания за родния край.  
3.5. Предоставя компютърни и интернет услуги.  
3.6. Създаване и съхраняване на музейни колекции съгласно Закона на културното наследство  
Чл.4. Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.  
Чл.5. Читалището няма право да предоставя собствено или ползвано от него имущество възмездно или безвъзмездно:  
5.1. За хазартни игри и нощни заведения  
5.2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности.  
5.3. За постоянно ползване на политически партии и организации.  
5.4. На Председателя, Секретаря, Членовете на Настоятелството и Проверителната комисия и членове на техните семейства.  
  
II. УЧРЕДЯВАНЕ  
  
Чл.6.1. Читалище могат да учредят най- малко 50 дееспособни физически лица за селата и 150 – за градовете, които вземат решение на учредително събрание.  
6.2. Учредителното събрание приема устава на читалището и избира неговите органи.   
Уставът урежда:  
1. Наименование;  
2. Седалище;  
3. Целите;  
4. Източници на финансиране;  
5. Органите на управление и контрол, техните правомощия, начина на избирането им, реда за свикването им и вземане на решения;  
6. Начина на приемане на членове и прекратяване на членството, както и реда за определяне на членския внос.  
6.3. Читалището придобива качеството на юридическо лице с вписването му в регистъра на юридическите лица с нестопанска цел.   
6.4. Действията на учредителите, извършени от името на народното читалище до деня на вписването, пораждат права и задължения на лицата, които са ги извършили и преминават по право върху читалището от момента на вписването му.  
  
III. ЧЛЕНСТВО  
  
Чл.7.1. Членовете на читалището са индивидуални, колективни и почетни.  
Чл.7.2. Индивидуални членове са български граждани. Те биват действителни и спомагателни.  
1. Действителните членове са лица, навършили 18 години, които участват в дейността и подпомагат по всякакъв начин читалището, редовно плащат членски внос и имат право да избират и да бъдат избирани;  
2. Спомагателните членове са лица до 18 години, които нямат право да избират и да бъдат избирани; те имат право на съвещателен глас.   
Чл.7.3. Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание.  
Чл.7.4. Почетни членове могат да бъдат български и чужди граждани с изключителни заслуги за читалището.

Чл.7.5. Права и задължения на членовете:   
1. Да избират и да бъдат избирани в ръководни органи на читалището.  
2. Да свикват Общото събрание по искане най- малко на 1/3 от действителните членове на читалището.  
3. Да спазват този устав.  
4. Да съдействат за издигане престижа на читалището.  
5. Членството се прекратява:   
- при неплащане на членски внос;  
- при нарушаване на устава;  
- при писмено заявление;  
  
IV. УПРАВЛЕНИЕ   
  
Чл.8. Читалището се управлява по устав, съгласуван със Закона на народните читалища и приет от Общото читалищно събрание.  
Чл.9. Органи на читалището са Общото събрание, Настоятелството и Проверителната комисия.  
Чл.10.1.Върховен орган на читалището е общото събрание.

Чл10.2. Общото събрание на читалището се състои от всички членове на читалището, имащи право на глас.  
Чл.10.3.Общото събрание:

1. Изменя и допълва устава;

2. Избира и освобождава членовете на настоятелството, проверителната комисия и председателя;  
3. Изключва членове на читалището;

4. Определя основни насоки на дейността на читалището;

5. Взема решение за членуване или за прекратяване на членството в читалищно сдружение;

6. Определя размера на членския внос и приема бюджета на читалището;  
7. Приема годишният отчет до 30 март на следващата година;  
8. Взема решение за прекратяване на читалището;

9. Взема решение за отнасяне до съда на незаконосъобразни действия на ръководството или отделни читалищни членове.

10. Провъзгласява почетните членове на читалището.  
Чл.11.1. Редовно общо събрание на читалището се свиква от настоятелството най-малко веднъж годишно.  
Чл.11.2. Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.   
Чл.11.3. Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час.   
Чл.11.4. Решенията по чл. 10, ал.3,т.1,3 и 8 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.   
Чл12.1. Изпълнителен орган на читалището е настоятелството, което се състои от 3 до 5 члена, избрани за срок от 3 години.  
12.2. Настоятелството:  
1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.  
Чл.12.3. То провежда от 3 до 12 задължителни редовни заседания годишно. Те са редовни ако на тях присъстват повече от половината членове. Решенията се взимат обикновенно с мнозинство.  
Чл.12.4. Свиква годишни отчетни събрания всяка календарна година и отчетно- изборни на 3 години, а при необходимост и извънредни събрания.  
Чл.13.1. Председателят на читалището е член на настоятелството и се избира от общото събрание за срок до 3 години.

Чл.13.2. Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

6. в срок 10 ноември представя на кмета на Общината предложения за своята дейност през следващата година.  
Чл.14.1. Секретарят на читалището се назначава от Настоятелството

Чл.14.2. Секретарят на читалището:  
1. Организира и непосредствено участва в изпълненията на решенията, взети на Общото събрание и Настоятелството  
2. Осигурява условия за развитие дейността на читалището и непосредствено ръководи работата на щатния, административния, творческия и обслужващия персонал;  
3. Води и съхранява протоколната книга от заседания на Настоятелството;  
4. Представлява читалището заедно и поотделно с Председателя  
5. Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.   
Чл.15. Проверителната комисия се състои най-малко от 3 членове, избрани за срок до 3 години.  
Чл.15.1. Членове на проверителната комисия не може да бъде лице, което е роднина на членове на Настоятелството, на п

Председателя или на Секретаря по права линия, съпрузи, братя, сестри и роднини по сватовство от първа степен.

Чл.15.2. Проверителната комисия осъществява контрол върху дейността на Настоятелството, Председателя и Секретаря на читалището по спазване на закона, устава и решенията на общото събрание.   
Чл.15.3 Свиква общо събрание при констатирани сериозни и продължителни нарушения на финансовата дисциплина и стопанската дейност.  
Чл.15.4. Предоставя на Общото събрание отчет на финансовата и стопанската дейност на читалището през отчетния период.  
Чл.16. Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

Чл.17. Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и установяване на конфликт на интереси. Декларациите се обявяват на интернет страницата на съответното читалище.   
  
IV. ФИНАНСОВА ДЕЙНОСТ И МАТЕРИАЛНА БАЗА  
  
Чл.18. Читалищата набират средства от следните източници:

1. членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други източници незабранени от Закона  
Чл.19. Като обществена организация с идеална цел, читалището използва безвъзмездно материалния фонд, предоставен му от местната държавна власт.  
  
V. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ  
  
Чл.20. Този Устав отменя досега действащия Устав на Народно читалище „Наука 1927“  
Чл.21. Прилагането на Устава се регламентира от Правилника за вътрешния ред.  
Чл.22. Празник на Народно читалище „Наука 1927“ е 24-ти май – Денят на славянската писменост, на българската култура и просвета.  
Чл.23. Читалището е юридическо лице с идеална цел и седалище с.Брестовец, общ. Плевенска, ул. Г.Кочев №30. То има кръгъл печат с надпис: Народно читалище „Наука 1927“ с.Брестовец, в средата на печата – 1927г.  
  
Този Устав е приет на редовно отчетно-изборно общо събрание на читалището, проведено на 27.03.2018г. Същият е подписан в 2/два/ екземпляра от присъстващите действителни членове на читалището, съгласно приложения списък, представляващ неразделна част от Устава.

**ЧЛЕНОВЕ НА НАСТОЯТЕЛСТВОТО НА  
 НЧ „НАУКА 1927“ с.БРЕСТОВЕЦ**  
  
  
1. Галя Тодорова Русанова – Председател на НЧ „Наука 1927“  
2. Цеца Михайлова Симеонова – Член на Настоятелството  
3. Анатоли Бориславов Борисов – Член на Настоятелството  
4. Тодорина Иванова Маринова – Член на Настоятелството  
5. Моника Росенова Пачева – Член на Настоятелството  
  
  
  
**ЧЛЕНОВЕ НА ПРОВЕРИТЕЛНАТА КОМИСИЯ НА НЧ „НАУКА 1927“ с.БРЕСТОВЕЦ**  
  
  
1. Мариана Христова Димитрова – Член на Проверителната комисия  
2. Николай Тодоров Христов – Член на Проверителната комисия  
3. Геновева Тодорова Витанова –Член на Проверителната комисия  
  
**ПЛАН- ПРОГРАМА ЗА РАЗВИТИЕ НА ЧИТАЛИЩНА ДЕЙНОСТ НА НЧ „НАУКА1927”   
 с. БРЕСТОВЕЦ ПРЕЗ 2021г.  
  
I. Основни цели**Програмата за развитие на читалищната дейност през 2021 г. е съобразена с изискванията на чл. 26 а, ал. 2 от Закона за народните читалища.   
Изготвянето на Програмата за 2021 г. цели обединяване на усилията за развитие на читалището като важна обществена институция, реализираща културната идентичност на с. Брестовец.  
• Достъп до глобалното информационно общество чрез компютърният клуб към проекта ни с Фондация „Глобални библиотеки“ България  
• Участие в организираните за обучение семинари, дискусии, работни срещи по проблемите на читалищата с цел повишаване компетенциите на работещите в тях.  
• Да участват активно в обществения живот и да бъде културно-образователен и информационен център.  
• Да поддържа и обогатява материалната си база.  
• Запазване на националните и местни традиции и обичаите от нашият регион- проучваме и възстановяваме обичаи, които да предадем на поколенията.  
• Съхранението и популяризирането на българските културни традиции, нематериалното културно наследство.  
  
**II. Библиотечна дейност**  
Като неразделна част от читалището библиотеката активно участва в организирането на културния живот в селото.   
Дейността на библиотеката през 2021г. ще включва:  
• Актуализиране на библиотечния фонд на читалищната библиотека чрез закупуване на нова литература, дарения, кандидатстване с проект пред МК и други организации.  
•  Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове за празници и годишнини; предоставяне на онлайн информация и представяне на презентации, посветени на значими събития и личности;

• Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата.  
• В постоянната изложба във фоайето на читалището да се обновява снимковия материал от проведените мероприятия през годината.  
• Включване на библиотеката в седмицата на детската книга, „Лятното четене” и националната седмица на четенето с ученици от селото и съвместно с ДГ „Лилия“.  
  
 **III. Краеведска дейност**

• Клуб „Родознание”- Предоставяне на краеведски материали на автори за различни книги. Сътрудничим за написване на трета книга за с.Брестовец. Дейности, свързани с развитие на краеведската и издирвателската дейност в читалището /описване на обичаи, предания, събиране на предмети от традиционния бит, снимки и други, значими за населеното място/.  
  
**IV.** **Художествено – творческа дейност**В НЧ „Наука 1927” с. Брестовец и през 2021г. ще действат следните колективи:  
 – Група за народни песни „Брестовчанка“   
 – Детска фолклорна група „Брестовчанчета“  
 – Група за стари градски песни  
 – Група за автентичен фолклор   
 – Група за художествено слово   
• Пресъздаване на обичаи и празници от Културния календар.  
• Участие в общински, регионални, национални конкурси, събори и фестивали.  
• Развитие и обогатяване дейността на художествено-творческите състави**.**• Обогатяване и подновяване на репертоара на съставите. **IV. КУЛТУРЕН КАЛЕНДАР ЗА 2021г.**  
**Януари**- 173г. от рождението на Христо Ботев- Бабинден  
**Февруари**  
- Трифон Зарезан- празникът организираме съвместно с Кметсво с. Брестовец  
- Поклон, Апостоле! - мултимедийна презентация   
**Март**  
- Баба Марта и Денят на самодееца   
- Национален празник на България   
- Денят на жената   
 **Април**  
- Великден- изработване на великденска украса, боядисваме яйца, месим козунак, изнасяме поздравителен концерт за Великден  
**Май**  
- Празник на българската писменост 24 май - съвместно с ДГ „Лилия”с. Брестовец.   
**Юни**  
- Ден на детето – 1 юни – Отбелязваме го с песни, стихчета и игри.   
- Денят на Ботев – 2 юни – поднасяме венци и цветя на паметника на Христо Ботев пред читалището и групата за художествено творчество изнася рецитал.  
- Еньовден – Правим изложба на билки, играе се обичаят лятно Ладуване /наричане на пръстени/   
**Юли**  
- Работилница „Баба и внуче- българска шевица” – изработване на предмети за бита и национални носии. Бродирваме ризи, кърпи, изравотваме гайтани и др.   
- Лятна детска занималня в клуба по интереси.  
- Десети летен празник на с. Брестовец под надслов „Среща на родовете”. Празнува се последната събота на месец юли.   
**Септември**   
**-** Ден на Независимостта на България – Поднасяме венци и цветя на войнишкият паметник в с.Брестовец  
**Ноември**  
- Ден на народните будители   
- Ден на християнското семейство – 21 ноември – представя се от групата за автентичен фолклор обичай, поздрав от групата за народни песни. Стихчета и песни подготвени от децата в с. Брестовец.  
**Декември  
-** Коледно тържество – песни, танци, игри за децата в селото**.   
-** Коледна работилница за украси и картички.  
  
В повечето от мероприятията работим съвместно с Кметство с. Брестовец и ДГ „Лилия“ с. Брестовец.  
Имаме готовност да проведем част от мероприятията онлайн, ако се въведе извънредно положение.  
**Настоящата план- програма за дейността на читалището е отворена за нови предложения, мнения и идеи и подлежи на допълване и актуализация.**